ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
விவசாயிகளின் வருமானத்தை அதிகரிக்க ஜம்மு-காஷ்மீருக்கான ஒருங்கிணைந்த நறுமணப் பால் தொழில்முனைவோர் திட்டத்தை மத்திய அமைச்சர் டாக்டர். ஜிதேந்திர சிங் முன்மொழிந்தார்
மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ருபாலாவை இன்று சந்தித்த மத்திய அறிவியல் மற்றும் தொழில்நுட்பத்துறை இணை அமைச்சர் ; புவி அறிவியல் இணை அமைச்சர் ; மற்றும் பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறைகளுக்கான இணை அமைச்சருமான டாக்டர். ஜிதேந்திர சிங், விவசாயிகளின் வருமானத்தை அதிகரிக்க ஜம்மு-காஷ்மீருக்கான ஒருங்கிணைந்த நறுமணப் பால் தொழில்முனைவோர் திட்டத்தை முன்மொழிந்தார்.
ஜம்மு - காஷ்மீரில் கால்நடைகளும், பால்வளமும் ஏராளமாக இருப்பதை திரு.ரூபலாவிடம் தெரிவித்த டாக்டர்.ஜிதேந்திர சிங், மத்திய அறிவியல் மற்றும் தொழில்நுட்ப அமைச்சகத்தின் கீழ் சிஎஸ்ஐஆர் மூலம் ஏற்கனவே தொடங்கப்பட்ட அரோமா இயக்கத்துடன் இவற்றைத் திறம்பட ஒருங்கிணைக்க முடியும் என்று பரிந்துரைத்தார். . ஒருங்கிணைந்த நறுமணப் பால் தொழில்முனைதலுக்கு இது வழிவகுத்து, நிலையான வளர்ச்சி, அதிக வருமானம் மற்றும் விவசாயிகளின் வாழ்வாதாரத்திற்கான புதிய வழிகளை உறுதி செய்யும் என்று அவர் கூறினார்.
“லாவெண்டர் அல்லது நீலப் புரட்சி” என்று பிரபலமாக அழைக்கப்படும் அரோமா இயக்கம் ஜம்மு - காஷ்மீரிலிருந்து தொடங்கி, லாவெண்டர் விவசாயிகளின் வாழ்க்கையை மாற்றியமைத்து, அவர்களுக்கு லாபமளித்து, அவர்களின் வாழ்க்கைத் தரத்தை மேம்படுத்தியது என்று டாக்டர். ஜிதேந்திர சிங் கூறினார்.
ஐரோப்பாவைச் சேர்ந்த பயிரை ஜம்மு - காஷ்மீரின் டோடா, கிஷ்ட்வார் மற்றும் ரஜோரி மாவட்டங்களில் அறிமுகப்படுத்தியுள்ள சிஎஸ்ஐஆர்-lllஎம்-இன்  முயற்சிகள் பாராட்டுக்குரியவை என்று அவர் கூறினார்.
விவசாயிகளின் வாழ்வாதாரத்தை மேம்படுத்துவதற்கான பிரதமர் திரு நரேந்திர மோடியின் தொலைநோக்குப் பார்வைக்கு ஏற்ப சிஎஸ்ஐஆர் மூலம் அரோமா இயக்கம் தொடங்கப்பட்டது. இதன் மூலம் விவசாயிகளுக்குப் பல்வேறு உதவிகள் வழங்கப்படுகின்றன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756729
-----
(Visitor Counter : 177
பிரதமர் அலுவலகம்
ராஜஸ்தான் மாநிலம் ஜோத்பூர் விபத்தில் ஏற்பட்ட உயிரிழப்புகளுக்கு பிரதமர் இரங்கல்
ஜோத்பூரில் நிகழ்ந்த சாலை விபத்தில் உயிரிழந்தவர்கள் குறித்து பிரதமர் திரு நரேந்திர மோடி தமது வேதனையைத் தெரிவித்துள்ளார். “ராஜஸ்தான் மாநிலம் ஜோத்பூரில் நிகழ்ந்த பயங்கர சாலை விபத்து குறித்து அறிந்து நான் மிகவும் கவலையுற்றேன்” என்று அவர் வெளியிட்டுள்ள ட்விட்டர் பதிவில் தெரிவித்துள்ளார். விபத்தில் உயிரிழந்தவர்களின் குடும்பத்தினருக்கு அவர் தமது ஆழ்ந்த இரங்கலைத் தெரிவித்துக் கொண்டார். விபத்தில் காயமடைந்தவர்கள் விரைந்து குணமடைய வேண்டும் என்றும் அவர் தெரிவித்துள்ளார்.
----
(Visitor Counter : 87
மனித வள மேம்பாட்டு அமைச்சகம்
இந்திய சுதந்திரப் போராட்டத்தில் அறியப்படாத வீரர்களின் தியாகத்தை தேசிய அளவில் பதிவு செய்ய வேண்டும் – திரு தர்மேந்திர பிரதான்
மத்திய கல்வி அமைச்சகத்துக்கு உட்பட்ட இந்திய வரலாற்று ஆராய்ச்சி கவுன்சில், நாடாளுமன்ற நூலக வளாகத்தில் ஏற்பாடு செய்திருந்த இந்திய சுதந்திரப் போராட்டம் குறித்த கண்காட்சியை மக்களவைத் தலைவர் திரு ஓம் பிர்லா இன்று தொடங்கி வைத்தார். மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் இக்கண்காட்சியைப் பார்வையிட்டார். மத்திய கல்வித்துறை இணை அமைச்சர் திருமதி அன்னபூர்ணா தேவி, நாடாளுமன்ற விவகாரங்கள் மற்றும் கலாச்சாரத்துறை இணை அமைச்சர் திரு அர்ஜூன் ராம் மேஹ்வால், மக்களவை மற்றும் மாநிலங்களவை உறுப்பினர்களும் இந்த நிகழ்ச்சியில் கலந்து கொண்டனர்.
இந்த நிகழ்ச்சியில் பேசிய திரு தர்மேந்திர பிரதான், 1,757 முதல் 1947-ஆம் ஆண்டு வரையிலான சுமார் 200 ஆண்டுகால இந்திய வரலாறு பற்றிய கதைகளை இந்த கண்காட்சி எடுத்துரைப்பதாக கூறினார். அறியப்படாத சுதந்திரப் போராட்ட வீரர்களின் பெயரை வெளிச்சத்திற்கு கொண்டுவந்து அவர்களை நாடு நினைவு கொள்ளச் செய்வதே இந்தக் கண்காட்சியின் நோக்கம் என்றார்.
நாடு முழுவதையும் சேர்ந்த நாடாளுமன்ற உறுப்பினர்கள் இந்தக் கண்காட்சியை பார்வையிடுவதோடு, அவரவர் தொகுதிகளைச் சேர்ந்த இதுவரை அறியப்படாத வீரர்களை வெளிச்சத்திற்கு கொண்டு வர நடவடிக்கை எடுக்க வேண்டும் எனவும் அவர் கேட்டுக் கொண்டார்.
மத்திய கலாச்சார அமைச்சகம் மாநில அரசுகளுடன் இணைந்து நாட்டின் 100 இடங்களில் இதுபோன்ற கண்காட்சியை நடத்துவதோடு டிஜிட்டல் ஊடகங்களின் வாயிலாகவும், நடத்தப்படும் என அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1813153
குடியரசுத் தலைவர் செயலகம்
ஐபிஎஸ், தபால், ரயில்வே கணக்கு, வருவாய் மற்றும் ரேடியோ ஒழுங்குமுறை சேவை துறைகளின் அதிகாரிகளும், பயிற்சி அதிகாரிகளும் குடியரசுத்தலைவருடன் சந்திப்பு
இந்திய காவல் பணி, தபால், ரயில்வே கணக்கு, வருவாய் மற்றும் ரேடியோ ஒழுங்குமுறை சேவை துறைகளின் அதிகாரிகளும், பயிற்சி அதிகாரிகளும் இன்று  குடியரசுத்தலைவர் மாளிகைளில் குடியரசுத் தலைவர் திருமதி திரௌபதி முர்முவை சந்தித்தனர்.
அப்போது அதிகாரிகளிடம் பேசிய குடியரசுத்தலைவர், “நீங்கள் அதிக பொறுப்புகளைக் கொண்டப் பதவியை ஏற்றுள்ளீர்கள். தேசிய முக்கியத்துவம் வாய்ந்த திட்டங்களை செயல்படுத்துவதற்கு தங்களின் ஆற்றல் மீது அதிக நம்பிக்கை அரசுக்கு உள்ளது. அதன் மூலம் மக்களின் எதிர்காலம் சிறப்பாக அமையும். உங்களது துறைகளில் மக்கள்நலன் சார்ந்தத் திட்டங்களுக்கு சிறப்பான கொள்கை முடிவுகளை எடுக்கவேண்டும். உங்களுடைய இலக்குகள் மற்றும் செயல்பாடுகளில் தெளிவான பார்வை வேண்டும். உங்களுடைய இலக்குகளையும், செயல்பாடுகளையும் நாட்டின் வளர்ச்சிக்கு பயன்படும் வகையில் அமையவேண்டும்.”
“இன்றைய தகவல் தொழில்நுட்ப சகாப்தத்தில், ஆட்சி மற்றும் நிர்வாகத் துறைகளில் புத்தாக்க நடவடிக்கைகள் எடுப்பதற்கு மிகப் பெரிய அளவில் வாய்ப்புக்கள் உள்ளன. தொழில்நுட்ப வசதியைப் பயன்படுத்துவதன் விளைவாக, அரசு நிர்வாகம் வேகமாகவும், வெளிப்படையாகவும், மக்கள் நலன்சார்ந்ததாகவும், சிறப்பானதாகவும் அமையும்.”
அப்போது பயிற்சி அதிகாரிகளிடம் பேசிய குடியரசுத்தலைவர், “உங்களுடைய பணி இரண்டு நிலைகளில் இருந்து செயல்படும் படியாக அமைந்துள்ளது. அதாவது, முறையாக வரி செலுத்துபவர்களுக்கு வேண்டிய தேவைகளை ஏற்படுத்துவது, வரி ஏய்ப்பு செய்பவர்கள் மீது நடவடிக்கை மேற்கொள்வது போன்ற இரண்டு முக்கியப் பணிகளை நீங்கள் திறன்பட மேற்கொள்ள வேண்டும். வரி செலுத்துபவர்களுடனான அனைத்து தகவல் பறிமாற்றங்களும் கண்ணியமிக்கதாக இருப்பதோடு, அவர்கள் தாங்களாகவே, முன்வந்து வரி செலுத்த வேண்டும். வரி ஏய்ப்பு செய்பவர்களுடன் நேரடியாக சந்திக்காமல், அமைப்பு ரீதியில் சந்திக்கும் திட்டமானது, அரசு நடவடிக்கைகளில் வெளிப்படைத் தன்மையை விளக்குகின்றது. இத்தகையை நடவடிக்கைகளுக்கு உங்களை தயார்ப்படுத்திக் கொள்ளுங்கள்.”
இந்திய ரேடியோ ஒழுங்குமுறை சேவைத்துறையில் நடைபெறும் நிகழ்வுகளை சுட்டிக்காட்டிப் பேசிய குடியரசுத்தலைவர்,“ இந்த சேவைத்துறை முக்கியத்துவம் வாய்ந்தது. சமீபகாலமாக இந்த சேவைத்துறை அதிகளவில் நம்பிக்கையைப் பெற்று வருகிறது. அலைக்கற்றை ஒதுக்கீடு உரிமம், அலைக்கற்றை ஏலம் மற்றும் இது தொடர்பான நடவடிக்கைகளுக்கு ஒப்புதல் அளிப்பது போன்றவைகள் இந்தத் துறையின் முக்கியப் பொறுப்புகளாகும். தகவல் தொலைத்தொடர்பு நடவடிக்கைகளுக்கு தேவையானவற்றை புத்தாக்க சிந்தனைகளுடன் கூடிய நடவடிக்கைகளை சிறப்பாக மேற்கொள்ள வேண்டும்.”
“ஏழை, எளிய மக்கள் நலன்களில் அதிக அக்கறை கொள்ளவேண்டும். சமூக நீதி அடிப்படையிலான கொள்கை முடிவுகள் எடுக்கப்பட வேண்டும். சமூக மாற்றத்திற்கான காரணிகளாக அரசு ஊழியர்கள் இருக்கவேண்டும். தேசத்தின் மீது அக்கறை கொண்டு செயலாற்ற வேண்டும்.”
எரிசக்தி அமைச்சகம்
2022 நிதியாண்டில் மின்விநியோக நிறுவனங்களின் சராசரி தொழில்நுட்ப மற்றும் வர்த்தக இழப்பு கணிசமாக குறைந்திருக்கிறது
2022 நிதியாண்டில் மின்விநியோக நிறுவனங்களின் சராசரி தொழில்நுட்ப மற்றும் வர்த்தக இழப்பு கணிசமாக குறைந்திருக்கிறது.
சராசரி தொழில்நுட்ப மற்றும் வர்த்தக இழப்புக்கும்,  சராசரி விநியோக மதிப்பீடு மற்றும் சராசரியாக உணரக்கூடிய வருவாய்க்கும்  இடையேயான இடைவெளியே, மத்திய மின்துறையைச் சார்ந்துள்ள மின் விநியோக நிறுவனங்களின்  வருடாந்திர செயல்பாடுகளைக் கணிக்கும் காரணியாக உள்ளது. கடந்த இரண்டு ஆண்டுகளில் டிஐஎஸ்சிஓஎம்எஸ்-களின் ஏடி&சி இழப்பு 21 முதல் 22 சதவீதமாக உள்ளது. எனவே இந்நிறுவனங்களின் செயல்பாடுகளை மேம்படுத்த மத்திய மின்சாரத்துறை பல்வேறு நடவடிக்கைகளை மேற்கொண்டது. 2021-22-ம் நிதியாண்டின் முதற்கட்ட ஆய்வறிக்கையின்படி, 56 நிறுவனங்கள் 96 சதவீதத்திற்கும் அதிகமான மின் உற்பத்தியில் தங்கள் பங்களிப்பை அளித்துள்ளன. இதன் மூலம் 2021-ம் நிதியாண்டில் 22 சதவீதமாக இருந்த மின் விநியோக நிறுவனங்களின் சராசரி தொழில்நுட்ப மற்றும் வர்த்தக இழப்பு 2022-ம் ஆண்டு நிதியாண்டில் 17 சதவீதமாக குறைந்துள்ளது.
சராசரி தொழில்நுட்ப மற்றும் வர்த்தக இழப்பு, குறைந்திருப்பதன் மூலம் கிடைத்துள்ள லாபத்தொகை தேவைக்கேற்ப மின்சாரத்தை வாங்கிக்கொள்ளவும், அதனை பராமரிக்கவும் பயன்படுகிறது. இதன் மூலம் நுகர்வோரும் பயனடைகின்றனர். சராசரி தொழில்நுட்ப மற்றும் வர்த்தக இழப்பு குறைந்திருப்பதால், சராசரி விநியோக மதிப்பீடு மற்றும் சராசரியாக உணரக்கூடிய வருவாய்க்கும்  இடையேயான இடைவெளியும் குறைந்திருக்கிறது. 2020-21-ம் நிதியாண்டில் கிலோவாட்சுக்கு 69 பைசாவாக இருந்த இடைவெளி, 2022-23-ம் நிதியாண்டில் கிலோவாட்சுக்கு 22 பைசாவாக குறைந்திருக்கிறது.
மத்திய மின்துறை மேற்கொண்ட முனைப்பான நடவடிக்கைகளின் பலனாக ஓராண்டில் ஏசிஎஸ்-ஏஆர்ஆர்-இன் இடைவெளி 47 பைசாவாகவும், ஏடி&,சி இழப்பு 5 சதவீதமும் குறைந்திருக்கிறது. மின்துறையின் துரிதமான நடவடிக்கைகளின் பலனாக இத்தகைய முன்னேற்றம் ஏற்பட்டிருப்பதால் மாநில அரசுகளும் தங்களின் கீழ் உள்ள மின் விநியோக நிறுவனங்களுக்கும் சீர்திருத்த நடைமுறைகளை செயல்படுத்த வேண்டும். மின்சாரத்தின் தேவை நாளுக்கு நாள் அதிகரித்து வருவதால், அதனை பூர்த்தி செய்ய ஏதுவாக மின்சார துறையும் நடவடிக்கைகளை மேற்கொண்டால் மின்துறைக்கான முதலீடும் அதிகரிக்கும்.
குடியரசுத் துணைத் தலைவர் செயலகம்
இந்திய தகவல் பணி பயிற்சி அதிகாரிகள் குடியரசு துணைத் தலைவருடன் சந்திப்பு
இந்திய தகவல் பணி பயிற்சி அதிகாரிகள் குழுவினருடன் குடியரசு துணைத் தலைவர் மாளிகையில், குடியரசு துணைத் தலைவர் திரு ஜக்தீப் தன்கர் இன்று கலந்துரையாடினார். ஜனநாயகம் மற்றும் தேசியவாதத்தின் உண்மையான பாதுகாவலர்களாக திகழவேண்டும் என்று அப்போது அவர்களிடம் குடியரசு துணைத்தலைவர் அறிவுறுத்தினார். கொவிட்-19 பெருந்தொற்று காலத்தில் தவறான தகவல்களை தடுத்து, உண்மையான தகவல்களை வழங்கியதிலும், தடுப்பூசி செலுத்திக் கொள்வதில் காணப்பட்ட தயக்கங்களை களைவதிலும், ஐஐஎஸ் அதிகாரிகளின் பங்களிப்பை திரு ஜக்தீப் தன்கர் பாராட்டினார். தவறான தகவல்கள் தற்போது அதிகம் பரவுவது தொடர்பாக எப்போதுமே விழிப்புடன் இருக்க வேண்டும் என்று இளம் பயிற்சி அதிகாரிகளுக்கு அவர் அறிவுறுத்தினார்.
இந்தியா வாய்ப்புகள் மற்றும் முதலீடுகளின் நிலம் என்று கூறிய அவர், இதை மேலும் வலுப்படுத்த திறம்பட்ட தகவல் தொடர்பு அவசியம் என்று குறிப்பிட்டார். தகவல்களை வேண்டுமென்றே திணித்தல் என்பது படையெடுப்பின் மற்றொரு வழி என்று அவர் கூறினார். இதைத் தடுக்க துணிச்சலான மற்றும் திறம்பட்ட நடவடிக்கைகள் தேவை என்றும் அவர் தெரிவித்தார். இந்தியாவின் வளர்ச்சியை அதிகரிக்க வேண்டும் என்று கூறிய அவர், பொய்யாக கூறப்பட்ட புனைவுகளுக்கு எதிராக திறம்பட்ட முறையில் போராட வேண்டியது அவசியம் என்று கூறினார். தாமதமாக பதில் கொடுக்கும் நடைமுறை இனி இருக்கக் கூடாது என்றும் இளம் அதிகாரிகளிடம் அவர் கூறினார்.
இந்திய தகவல் பணி என்பது மத்தியப் பிரிவில் முதல் நிலை சேவைப் பணிகளில் ஒன்றாகும். இந்தப் பணியைச் சேர்ந்தவர்கள் மத்திய அரசின் ஊடக மேலாளர்களாகப் பணியாற்றுகின்றனர். பல்வேறு நிலைகளில் உள்ள ஐஐஎஸ் அதிகாரிகள், அரசின் கொள்கைகள் மற்றும் திட்டங்களை மக்களுக்கு விரிவாக எடுத்துரைப்பதன் மூலம் அரசுக்கும், மக்களுக்கும் இடையே சிறந்த இணைப்பு பாலமாகச் செயல்படுகின்றனர்.
குடியரசு துணைத் தலைவருடனான இன்றைய சந்திப்பில், குடியரசு துணைத் தலைவரின் செயலாளர் திரு சுனில்குமார் குப்தா, தகவல் ஒலிபரப்பு அமைச்சகத்தின் செயலாளர் திரு அபூர்வ சந்திரா, இந்திய மக்கள் தொடர்பு கல்வி நிறுவனத்தின்  தலைமை இயக்குநர் திரு சஞ்சய் திவேதி, 2020-2021-2022 தொகுதிகளின் ஐஐஎஸ் பயிற்சி அதிகாரிகள் மற்றும் மூத்த அதிகாரிகள் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1899470
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு 2.83 லட்சம்
இந்தியாவில் கொரோனா நோய் தொற்றுக்கு சிகிச்சை பெறுவோரின் எண்ணிக்கை தொடர்ந்து குறைந்து, தற்போது 2,83,849 ஆக உள்ளது. நாட்டின் மொத்த பாதிப்பில் இது 2.80 சதவீதமாகும்.
ஒரு நாளில் ஏற்படும் புதிய பதிப்புகளை விட குணமடைவோரின் எண்ணிக்கை தொடர்ந்து தொடர்ந்து 27 நாட்களாக அதிகரித்து வருகிறது. கடந்த 24 மணி நேரத்தில் 24,712 பேருக்கு நோய் பாதிப்பு ஏற்பட்டுள்ள நிலையில், 29,791 பேர் குணமடைந்து வீடு திரும்பியுள்ளனர். தொடர்ந்து 12 நாட்களாக ஒரு நாளின் பாதிப்பு 30000-கும் கீழ் பதிவாகியுள்ளது.
நாட்டில் மொத்தம் குணமடைந்தவர்களின் எண்ணிக்கை 97 லட்சத்தை நெருங்கிக் கொண்டிருக்கிறது . இதன் மூலம் குணமடைந்தோரின் வீதம் 95.75 சதவீதமாக உள்ளது. குணமடைந்தவர்களில் 79.56 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக மகாராஷ்டிராவில் 7,620 பேரும், கேரளாவில் 4,808 பேரும், மேற்கு வங்காளத்தில் 2,153 பேரும் குணமடைந்துள்ளனர்.
நாட்டில் கடந்த 24 மணி நேரத்தில் ஏற்பட்ட புதிய பாதிப்பில் 76.48 சதவீதம், 10 மாநிலங்கள்/ யூனியன் பிரதேசங்களில் பதிவாகியுள்ளது. தொடர்ந்து கேரளாவில் அதிகபட்சமாக 6,169 பேரும், மகாராஷ்டிராவில் 3,913 பேரும், மேற்கு வங்காளத்தில் 1,628 பேரும் பாதிக்கப்பட்டுள்ளனர்.
தொடர்ந்து 13-ஆவது நாளாக உயிரிழந்தோரின் எண்ணிக்கை 400க்கும் குறைவாகப் பதிவாகியுள்ளது. கடந்த 24 மணி நேரத்தில் 312 பேர் உயிரிழந்துள்ளனர். இதில் 79.81 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக மகாராஷ்டிராவில் 93 பேரும், மேற்கு வங்காளத்தில் 34 பேரும், கேரளாவில் 22 பேரும் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1683241
கப்பல் போக்குவரத்து அமைச்சகம்
கப்பல்கள் மறுசுழற்சி மசோதா 2019-ஐ சட்டமாக்கும் யோசனைக்கும் பாதுகாப்பான, சுற்றுச்சூழலுக்கு உகந்த வகையில் கப்பல்களை மறுசுழற்சி செய்வதற்கான 2009- ஹாங்காங் சர்வதேச பிரகடனத்தை ஏற்கவும் அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டம் கப்பல்கள் மறுசுழற்சி மசோதா 2019-ஐ சட்டமாக்கும் யோசனைக்கும் பாதுகாப்பான சுற்றுச்சூழலுக்கு உகந்த வகையில் கப்பல்களை மறுசுழற்சி செய்வதற்கான 2009- ஹாங்காங் சர்வதேச பிரகடனத்தை ஏற்கவும் ஒப்புதல் அளித்துள்ளது.
பயன்கள்:
- இந்த மசோதாவின்படி கப்பல்கள் மறுசுழற்சி வசதிக்கு அனுமதி பெறுவது அவசியமாகிறது. இத்தகைய அனுமதிக்குப்பின்னரே கப்பல்களை மறுசுழற்சி செய்ய முடியும்.
- குறிப்பிட்ட வகையான கப்பலுக்குரிய மறுசுழற்சி திட்டத்திற்கு ஏற்ப, மறுசுழற்சி செய்வதற்கும் இந்த மசோதா வகை செய்கிறது. இந்தியாவின் கப்பல்களை மறுசுழற்சி செய்யும்போது, ஹாங்காங் மாநாட்டின்படி, மறுசுழற்சிக்குத் தயார் என்பதற்கான சான்றிதழ் பெறுவது அவசியமாகும்.
முக்கிய அம்சங்கள்:
- கப்பல்களை மறுசுழற்சி செய்வதற்கு சர்வதேச தரத்தை உருவாக்கி முறைப்படுத்தவும், இத்தகைய தரத்தை அமலாக்குவதற்கு சட்டப்பூர்வ அமைப்பை உருவாக்கவும் கப்பல் மறுசுழற்சி மசோதா 2019-ஐ சட்டமாக்க மத்திய அரசு முடிவு செய்துள்ளது.
பின்னணி :
- கப்பல்கள் மறுசுழற்சியில், 30 சதவீத பங்குடன் உலக அளவில் இந்தியா முன்னிலையில் உள்ளது. 2018-ஆம் ஆண்டின் கடல்வழிப் போக்குவரத்து ஆய்வறிக்கையின்படி, 2017ஆம் ஆண்டு இந்தியா 6,323 டன் எடை கொண்ட கப்பல்கள் உடைக்கப்பட்டுள்ளன.
- கப்பல்கள் மறுசுழற்சித் தொழில் அதிகப்படியான பணியாளர்களுக்கு வேலைவாய்ப்பு தருவது; இருப்பினும், சுற்றுச்சூழல் சம்பந்தமான பாதிப்பை ஏற்படுத்துவது.
வணிகம் மற்றும் தொழில்துறை அமைச்சகம்
சீனாவுக்கு கப்பலில் அனுப்பி வைப்பதற்கான இந்திய அரிசியின் முதல் தொகுப்பு தயார்
100 டன் எடை பாசுமதி அல்லாத சாதாரண அரிசியின்  முதல் தொகுப்பு, நாக்பூரிலிருந்து சீனாவுக்கு நாளை  கப்பல் மூலம் அனுப்பி வைக்கப்படவுள்ளது. சீன அரசின் உணவுப் பதப்படுத்தும் தொழில் நிறுவனங்களில் ஒன்றான, சீன தேசிய உணவு தானிய, எண்ணெய் மற்றும் உணவுப் பொருள்கள் நிறுவனம் இந்த முதல் தொகுப்பைப் பெற்றுக் கொள்கிறது. மத்திய அரசின் ஒருமித்த முயற்சிகளின் விளைவாக, இந்தியாவில் உள்ள 19 அரிசி ஆலைகள் மற்றும் பதப்படுத்தும் தொழிற்கூடங்கள், பாசுமதி அல்லாத அரிசியை இந்தியாவிலிருந்து சீனாவுக்கு ஏற்றுமதி செய்வதற்கு பதிவு செய்துள்ளன.
இந்தியாவிலிருந்து சீனாவுக்கு அரிசி ஏற்றுமதி செய்வதற்கான தாவர சுகாதார தேவைகள் குறித்த ஒப்பந்தம், சீன சுங்க இலாகா பொது நிர்வாகம் மற்றும் இந்தியாவின் வேளாண், கூட்டுறவு மற்றும் விவசாயிகள் மேம்பாட்டுத் துறை ஆகியவற்றுக்கிடையே 09.06.2018 அன்று கையெழுத்தானது. பிரதமர் திரு. நரேந்திர மோடியின் சீனப் பயணத்தின்போது கிங்டோ நகரில் இந்த ஒப்பந்தம் உருவானது. இந்தப் புதிய ஒப்பந்தம், இதற்கு முன்னர் அமலில் இருந்த ஒப்பந்தத்தில் திருத்தம் செய்துள்ளது.
---------
(Visitor Counter : 110
நிதி அமைச்சகம்
ஐக்கிய அரபு எமிரேட்ஸின் வெளிநாட்டு வர்த்தகத்துறை இணையமைச்சர் மேதகு டாக்டர் தானி பின் அகமது அல் ஜெயோதி, மத்திய நிதியமைச்சர் திருமதி நிர்மலா சீதாராமனுடன் சந்திப்பு
ஐக்கிய அரபு எமிரேட்ஸின் வெளிநாட்டு வர்த்தகத்துறை இணையமைச்சர் மேதகு டாக்டர் தானி பின் அகமது அல் ஜெயோதி, மத்திய நிதியமைச்சர் திருமதி நிர்மலா சீதாராமனை இன்று சந்தித்து பேசினார். இந்தியா - ஐக்கிய அரபு எமிரேட்ஸ் இடையே வலுவான பொருளாதார மற்றும் வர்த்தக செயல்பாடு மற்றும் விரிவான யுக்தி கூட்டுறவு குறித்து இருவரும் விவாதித்தனர்.
வர்த்தகம் மற்றும் முதலீட்டு உறவு உட்பட இந்தியாவுடன் இரு தரப்பு பொருளாதார உறவுகளை மேம்படுத்த, மேதகு டாக்டர் தானி பின் அகமது அல் ஜெயோதி மற்றும் ஐக்கிய அரபு எமிரேட்ஸ் குழுவினர் புதுதில்லி வந்துள்ளனர். விரிவான பொருளாதார கூட்டுறவு ஒப்பந்தம் குறித்த முதல் சுற்று பேச்சுவார்த்தைகள் நடந்து கொண்டிருக்கின்றன.
கொவிட்-19 பெருந்தொற்றுக்கு இடையிலும், வழக்கமான இருதரப்பு சந்திப்புகள் நடப்பது இரு நாடுகள் இடையேயான நெருங்கிய உறவை வெளிப்படுத்துகிறது.
சிறப்பு சேவைகள் மற்றும் கட்டுரைகள்
சென்னை விமானநிலையத்தில் ரூ.24 லட்சம் மதிப்பிலான தங்கத்தை சுங்கத்துறையினர் பறிமுதல் செய்தனர்
ஏர் இந்தியா எக்ஸ்பிரஸ் பிளைய்ட்IX-1644-ல் சனிக்கிழமை இரவு துபாயில் இருந்து சென்னை வந்த எஸ்பி பட்டினத்தைச் சேர்ந்த ராவுத்தர் நைனா முகமது என்ற பயணி, விமானநிலையத்தில் இருந்து வெளியேறும் வழியில் தடுத்து நிறுத்தப்பட்டார். அவரிடம் தொடர்ந்து மேற்கொண்ட விசாரணையை அடுத்து, தங்கத்தை பசை வடிவில் மாற்றி தமது ஆசனவாயில் மறைத்து எடுத்து வந்ததை ஒப்புக் கொண்டார். அவரைத் தனிமைப்படுத்தி சோதனை செய்தபோது அவரது ஆசனவாயில் இருந்து பசை வடிவிலான இரண்டு தங்கப் பொட்டலங்கள் பறிமுதல் செய்யப்பட்டன. தங்க பசையில் இருந்து 179 கிராம் தங்கம் பிரித்தெடுக்கப்பட்டது. இது தவிர அந்த பயணியிடம் இருந்து பேண்ட் பாக்கெட்டில் மறைத்து வைத்திருந்த 50 கிராம்கள் எடை கொண்ட இரண்டு தங்கத்துண்டுகள் கைப்பற்றப்பட்டன. மொத்தம் அந்தப் பயணியிடம் 12 லட்சம் ரூபாய் மதிப்புள்ள 229 கிராம் தங்கம் கைப்பற்றப்பட்டு பறிமுதல் செய்யப்பட்டது.
இன்னொரு வழக்கில் முன்னதாக துபாயில் இருந்து ஏர் இந்தியா விமானம் ஏ1 906-ல் வந்த மதுரையைச் சேர்ந்த அப்துல் காதர் ஜைலானி என்ற பயணி, வெளியேறும் வழியில் தடுத்து நிறுத்தப்பட்டு விசாரணை மேற்கொள்ளப்பட்டது. அவரிடம் நடத்தப்பட்ட தனிப்பட்ட சோதனையில் அவரது ஆசனவாயில் மறைத்து வைக்கப்பட்டிருந்த பசை வடிவிலான இரண்டு தங்கப்பொட்டலங்கள் கைப்பற்றப்பட்டன. சுங்க சட்டத்தின் கீழ் தங்க பசையில் இருந்து 11.96 லட்சம் மதிப்பிலான 228 கிராம் தங்கம் பிரித்தெடுக்கப்பட்டு கைப்பற்றப்பட்டது.
சுங்க சட்டத்தின் படி மொத்தம் ரூ.23.96 லட்சம் மதிப்புள்ள 457 கிராம் தங்கம் கைப்பற்றப்பட்டு பறிமுதல் செய்யப்பட்டது.
சென்னை சர்வதேச விமானநிலையத்தின் சுங்கத்துறை ஆணையர் வெளியிட்டுள்ள செய்திக்குறிப்பில் இது தெரிவிக்கப்பட்டுள்ளது.
பிரதமர் அலுவலகம்
பல்வேறு விழாக்களை முன்னிட்டு பல நிகழ்ச்சிகளில் பிரதமர் பங்கேற்ற காட்சிகளை மத்திய சிறுபான்மையினர் விவகாரங்கள் துறை இணை அமைச்சர் திரு.ஜான் பர்லா பகிர்ந்துள்ளார்
பல்வேறு விழாக்களை முன்னிட்டு அவை தொடர்பான பல நிகழ்ச்சிகளில் பிரதமர் திரு. நரேந்திர மோடி பங்கேற்ற காட்சிகளை மத்திய சிறுபான்மையினர் விவகாரங்கள் துறை இணை அமைச்சர் திரு.ஜான் பர்லா ட்விட்டரில் பகிர்ந்துள்ளார். மத்திய இணை அமைச்சர் திரு. எல்.முருகன் இல்லத்தில் நடைபெற்ற தமிழ்ப் புத்தாண்டு கொண்டாட்டம், தில்லி சேக்ரெட் ஹார்ட் கதீட்ரல் தேவாலயத்தில் நடைபெற்ற ஈஸ்டர் கொண்டாட்டங்கள், மத்திய அமைச்சர் திரு.பியூஷ் கோயல் இல்லத்தில் நடைபெற்ற கணேஷ் உற்சவ நிகழ்ச்சி மத்திய அமைச்சர் திரு. சர்பானந்த சோனாவால் இல்லத்தில் நடைபெற்ற பிஹு கொண்டாட்டம் உள்ளிட்ட பல்வேறு நிகழ்ச்சிகளில் பிரதமர் பங்கேற்ற காட்சிகளில் திரு. ஜான் பர்லா பகிர்ந்துள்ளார்.
மத்திய சிறுபான்மையினர் விவகாரங்கள் துறை இணை அமைச்சரின் ட்விட்டர் பதிவுகளுக்கு பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
“இந்தியாவின் கலாச்சார துடிப்பும் பன்முகத்தன்மையும் நம்மை வலுவாக்குகிறது. மக்கள் மத்தியில் இருந்து அவர்களது தனித்துவமான பாரம்பரிய அம்சங்களைக் கொண்டாடுவது மிகவும் மகிழ்ச்சியான விஷயம்“
தொலைதொடர்பு மற்றும் தகவல் தொழில்நுட்ப அமைச்சகம்
ஒடிசா மோசடி வழக்குகளில் தபால் துறை நடவடிக்கை
“தபால் அமைப்பு மீது மக்கள் வைத்திருக்கும் நம்பிக்கை சிறிதும் குறைந்துவிடாத வகையில், மோசடி மற்றும் ஊழலை தடுப்பதற்கான அமைப்பு தொடர்ந்து வலுப்படுத்தப்பட்டு வருகிறது,” என்று திரு வினீத் பாண்டே, செயலாளர், தபால் துறை, தகவல் தொடர்பு அமைச்சகம், இன்று கூறினார்.
பத்திரிகையாளர் சந்திப்பு ஒன்றில் பேசிய அவர், ஒடிசாவில் சமீபத்தில் வெளிவந்த மோசடி வழக்குகள் மீது தபால் துறை எடுத்த துடிப்பான நடவடிக்கை குறித்து விளக்கினார்.
மத்திய தகவல் தொடர்பு, தகவல் தொழில்நுட்பம் மற்றும் ரயில்வே அமைச்சர் திரு அஷ்வனி வைஷ்ணவ், கோராப்பட்டுக்கு 2021 ஆகஸ்ட் 21 அன்று பயணம் மேற்கொண்ட போது, லாச்சிப்பேட்டா, மல்கங்கிரி காலனி மற்றும் பேஜாங்கிவாடா தபால் நிலையங்களில் நடைபெற்ற மூன்று மோசடி சம்பவங்கள் குறித்து பொதுமக்களும், பத்திரிகையாளர்களும் அவரது கவனத்திற்கு கொண்டு வந்தனர்.
மூத்த அதிகாரிகள் பங்கேற்ற ஊடகவியலாளர்கள் சந்திப்பில் தொடர்ந்து பேசிய திரு பாண்டே, ரூ 2.44 கோடி மதிப்பிலான பணம் மொத்தமாக இந்த மூன்று வழக்குகளில் சம்பந்தப்பட்டிருப்பதாகவும், தொடர்புடைய அனைத்து தபால் அதிகாரிகளும் தற்காலிக பணி நீக்கம் செய்யப்பட்டிருப்பதாகவும் கூறினார்.
திரு பிஸ்வநாத் பொடியாமி லாச்சிப்பேட்டா மற்றும் மல்காங்கிரி காலனி தபால் நிலையங்களில் செய்த மோசடி குறித்து சிபிஐ-க்கு தகவல் அளிக்கப்பட்டுள்ளதாகவும், அவர் மீது முதல் தகவல் அறிக்கை பதியப் பட்டுள்ளதாகவும் அவர் கூறினார். பேஜாங்கிவாடா கிளை தபால் அதிகாரி திரு மனா பூஜாரி காவல் துறையால் கைது செய்யப்பட்டு, இந்திய குற்றவியல் சட்டத்தின் 408, 409, 420, 468, 471 மற்றும் 473 பிரிவுகளின் கீழ் அவர் மீது வழக்கு பதிவு செய்யப்பட்டுள்ளது.
விசாரணையை விரைந்து முடிக்குமாறு சிபிஐ மற்றும் காவல் துறை அதிகாரிகள் கேட்டுக்கொள்ளப்பட்டுள்ளனர். மோசடியில் ஈடுபட்ட முக்கிய நபர் மற்றும் அவரது குடும்ப உறுப்பினர்களின் சொத்துகளை முடக்குவதற்கான உத்தரவும் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749539
பெண்கள் மற்றும் குழந்தை நலன் அமைச்சகம்
32 குழந்தைகளுக்கு பிரதமரின் தேசிய பால புரஸ்கார் விருதுகள்
இந்தாண்டுக்கான பிரதமரின் தேசிய பால புரஸ்கார் விருதுகள், 32 குழந்தைகளுக்கு வழங்கப்பட்டுள்ளன.
புதுமையான கண்டுபிடிப்புகள், கல்வித்திறன், விளையாட்டு, கலை மற்றும் கலாச்சாரம், பொதுசேவை, மற்றும் வீர தீர மிக்க துறைகளில் தலை சிறந்த சாதனைகளை படைத்துள்ள, அபரிமிதமான திறமைகள் கொண்ட குழந்தைகளுக்கு பிரதமரின் ராஷ்ட்ரிய பால சக்தி புரஸ்கார் எனப்படும் தேசிய குழந்தைகள் விருதுகளை மத்திய அரசு வழங்குகிறது.
21 மாநிலங்கள்/யூனியன் பிரதேசங்களின் 32 மாவட்டங்களைச் சேர்ந்த குழந்தைகள் இந்த விருதுகளை பெற்றுள்ளனர். கலை மற்றும் கலாச்சார துறையில் 7 விருதுகள் வழங்கப்பட்டுள்ளன. கல்வித் திறன் சாதனையில் 5 குழந்தைகளும், விளையாட்டு துறையில் 7 குழந்தைகளும் விருது பெற்றுள்ளன. 3 குழந்தைகள் வீரதீர செயல்களுக்கான விருதுகளையும், தமிழகத்தில் வசிக்கும் பிரசித்தி சிங்குக்கு சமூக சேவைக்கான விருதும் கிடைத்துள்ளது.
விருது பெற்ற இளம் சாதனையாளர்களை பாராட்டியுள்ள குடியரசுத் தலைவர் திரு ராம் நாத் கோவிந்த், ‘‘பிரதமரின் தேசிய பால புரஸ்கார் விருதுகளை வெற்றியாளர்களை ஊக்குவிப்பதோடு மட்டும் அல்லாமல், ஆயிரக்கணக்கான இளம் குழந்தைகளையும் கனவு காண செய்யும். நாடு வெற்றியின் புதிய உச்சத்தை தொடவும், வளம் பெறவும் நம்மால் முடிந்ததை செய்வோம்’’ என கூறியுள்ளார்.
பிரதமரின் ராஷ்ட்ரிய பால புரஸ்கார் விருது பெற்றவர்களுடன், பிரதமர் திரு நரேந்திர மோடி, 2021 ஜனவரி 25 அன்று நண்பகல் 12 மணிக்கு காணொலிக் காட்சி வாயிலாக கலந்துரையாடுவார்.
தேசிய பால புரஸ்கார் விருது பெற்ற குழந்தைகளின் பட்டியலை கீழ்கண்ட இணைப்பில் காணலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691900
சிறப்பு சேவைகள் மற்றும் கட்டுரைகள்
தேசிய திறந்தநிலைப் பள்ளி சார்பில் தேசியக் கருத்தரங்கம்
கற்க வாய்ப்பில்லாதவர்களுக்கு கல்வியளிப்பதற்காக மத்திய பள்ளிக்கல்வித்துறையின் கீழ் இயங்கும் தேசியத் திறந்தநிலைப் பள்ளி  டிசம்பர் 22, 23 ஆம் தேதிகளில் கன்னியாகுமரியில் உள்ள விவேகானந்தா மையத்தில் மாநில திறந்தநிலைப் பள்ளிகளுக்கான தேசியக் கருத்தரங்கிற்கு ஏற்பாடு செய்துள்ளது. இந்த கருத்தரங்கத்தில் புதுச்சேரிமுன்னாள் துணை நிலை ஆளுநர் கிரண்பேடி, கன்னியாகுமரி மாவட்ட ஆட்சியர் திரு. எம். அரவிந்த், தேசிய திறந்தநிலைப் பள்ளித்தலைவர் திரு, சரோஜ் சர்மா, ஆகியோர் சிறப்பு விருந்தினர்களாக பங்கேற்கின்றனர். மேலும், பல்வேறு மாநில திறந்தநிலைப் பள்ளிகளின் தலைவர்கள், பிரதிநிதிகள் மற்றும் கல்வியாளர்கள் கலந்து கொள்கின்றனர்.
திறந்தநிலைப்பள்ளிகளிடையே வளம், பகிர்வு, ஆலோசனை, தொலைதூர திறந்த நிலைக்கல்வியை விரிவாக்குதல், மாநிலத் திறந்தநிலைப்பள்ளிகளின் தரத்தை ஆராய்ந்து என்ஐஓஎஸ் உடன் உள்ள ஒருங்கிணைப்பை ஊக்குவித்தல், புதிய எஸ் ஓ எஸ் அமைத்தல் ஆகியவை இந்த கருத்தரங்கத்தின் முக்கிய நோக்கங்களாகும். மேலும், தேசியக் கல்விக் கொள்கையின் நோக்கங்களை வலியுறுத்தும் வகையில் இந்தக் கருத்தரங்கம் அமையும்.